भारतीय क्रिकेट टिम र खेलाडीमाथि आईसीसीको कारबाही
अन्तर्राष्ट्रिय क्रिकेट काउन्सिल (आईसीसी) ले भारतीय क्रिकेट टिम र खेलाडीलाई कारबाही गरेको छ ।
 न्युजिल्यान्डविरुद्धको पहिलो एकदिवसीय खेलमा ‘स्लो ओभर रेट’ बलिङ गरेकाले आईसीसीले जरिवाना गरेको हो । 
काठमाडौँ — अन्तर्राष्ट्रिय क्रिकेट काउन्सिल (आईसीसी) ले भारतीय क्रिकेट टिम र खेलाडीलाई कारबाही गरेको छ ।न्युजिल्यान्डविरुद्धको पहिलो एकदिवसीय खेलमा ‘स्लो ओभर रेट’ बलिङ गरेकाले आईसीसीले जरिवाना गरेको हो । आईसीसी आचार संहिता २.२२ अनुसार भारतीय टिमलाई 'म्याच फी'को ८० प्रतिशत र खेलाडीलाई २० प्रतिशत जरिवाना गरिएको हो । भारतीय कप्तान विराट कोहलीले गल्ती स्वीकार गर्दै जरिवाना तिर्न तयार रहेको प्रतिक्रिया दिएका छन् ।आईसीसीले यसअघि आइतबारको पाँचौं टी–२० मा पनि ढिलो बलिङ भन्दै भारतलाई जरिवाना गरेको थियो । त्यस्तै गत शुक्रबार न्युजिल्यान्डसँगको चौथो टी–२० मा पनि भारतलाई आईसीसीले ४० प्रतिशत जरिवाना गरेको थियो ।तीन खेलको एकदिवसीय शृङ्खलाअन्तर्गत दोस्रो एकदिवसीय खेल आउँदो शनिबार हुँदै छ । यसअघि पाँच खेलको टी–२० शृङ्खलामा भारतले क्लिनस्वीप गरेको थियो ।